Bo‘stonliqda 18 yoshli yigit asalarichiga pichoq bilan tan jarohati yetkazdi

Toshkent viloyati IIBning xabar berishicha, 26-oktabr kuni Bo‘stonliq tumanida 1999-yilda tug‘ilgan Yo‘ldosh Abdusamatov o‘zaro janjal oqibatida mazkur tumanda asalarichilik bilan shug‘ullanib kelayotgan 1970-yilda tug‘ilgan Kozim Berkinovning chap oyog‘iga pichoq bilan urib, unga tan jarohati yetkazgan.
Natijada jabrlanuvchi og‘ir tan jarohati olib, shifoxonaga yotqizilgan. Ushbu holat yuzasidan Yo‘ldosh Abdusamatovga nisbatan O‘zbekiston Respublikasi Jinoyat Kodeksining 104-moddasi 1-qismi bilan jinoyat ishi qo‘zg‘atildi. Ayni vaqtda tergov harakatlari olib borilmoqda.